Imtella' Lulju 6, 2021 Fl-Ingilterra, ġie ikkonfermat li fil-ġimgħat li ġejjin l-istudenti se jwaqqfu l-kunċett ta' bubbles u mhux se jkollhom bżonn jagħmlu kwarantina jekk jiġu f'kuntatt ma' każ pożittiv. Il-Gvern Ingliż ħabbar ukoll li min-nofs Awwissu, iż-żgħażagħ taħt it-18-il sena se jkunu obbligati jagħmlu biss kwarantina f'każ li huma stess joħorġu pożittivi għall-Covid-19. Ħabbar ukoll li mid-19 ta' Lulju li ġej, mhux se jkun aktar obbligatorju l-użu tal-maskri fl-iskejjel. Fl-istess waqt l-istudenti se jibdew jidħlu kollha fl-istess ħin u mhux aktar b'mod gradwali. Min-naħa l-oħra, kemm fl-Iskozja u kemm fl-Irlanda ta' Fuq, l-istudenti tas-sekondarja jridu jibqgħu jilbsu l-maskra fil-klassijiet waqt li f'Wales, l-istudenti jridu jilbsuha f'postijiet fejn ma tkunx tista' tinżamm id-distanza soċjali.